**Sean Taro Ono Lennon** (小野 太郎 Ono Tarō), nado o 9 de outubro de 1975 en Nova York é un músico, compositor e actor estadounidense de orixe británica e xaponesa.

Biografía
---------

### Familia

É o único fillo de Yoko Ono e John Lennon, irmán do pai de Julian Lennon e irmán da nai de Kyoko Chan Cox. O seu padriño é Elton John. Sean Lennon posúe a dobre cidadanía dos Estados Unidos e o Reino Unido. 

### Infancia e educación

Sean Lennon naceu en La Pane o 9 de outubro de 1975, no 35º aniversario do nacemento do seu pai. Sean formouse no exclusivo colexio privado Le Rosey en Rolle, Vaud, Suíza, e antes na escola privada de Ethical Culture Fieldston School e na Dalton School. Máis tarde, asistiu á Universidade Columbia.

En outubro de 1984, cando Steve Jobs estaba de visita en Manhattan, asistiu a unha festa que Yoko Ono organizara en memoria de Lennon e Jobs deulle un dos primeiros ordenadores Macintosh como agasallo de aniversario. Uns anos antes comezara un longo litixio entre Apple Inc. e Apple Records que non se resolveu até 2007. 

### Carreira musical

#### Primeiros anos na música

Os pais de Sean impulsaron a súa carreira musical desde neno: o seu debut no mundo da música produciuse aos cinco anos, cando recitou unha historia no álbum da súa nai de 1981, *Season of Glass*. En 1984 cantou *It's Alright* no álbum tributo a Yoko Ono *Every Man Has a Woman*.

Desde a infancia á adolescencia, Lennon continuou colaborando coa súa nai, contribuíndo coa voz e recibindo créditos de produción nos seus álbums en solitario *It's Alright, Starpeace* e *Onobox*. Aos 16 anos Lennon coescribiu a canción *All I Ever Wanted* con Lenny Kravitz para o seu álbum de 1991 *Mama Said*, e traballou con Kravitz nunha versión da canción *Give Peace a Chance* do seu pai en protesta pola guerra do Golfo.

Sean Lennon tamén fixo aparicións na película *Moonwalker* de Michael Jackson de 1988 e interpretando a un adolescente que experimentaba visións de varias copias de M. C. Escher na curtametraxe promocional de Sony de 1990 *Infinite Escher.*

### Anos de madurez

En 1995 Lennon formou a banda IMA (con Sam Koppelman e Timo Ellis) para tocar xunto á súa nai no álbum *Rising*. 

Despois dunha colaboración con Lenny Kravitz en 1991, no álbum *Mama Said.* En 1998 sacou o seu primeiro álbum, *Into the Sun*. En 1999, sacou un remix de *Into the Sun*, en *Half Horse, Half Musician*.

No ano 2000, Lennon contribuíu coa voz en *Del tha Funkee Homosapien* (unha estrofa na canción de Deltron 3030 *Memory Loss*), *Handsome Boy Modeling School* e *Jurassic 5*. En 2001 na televisión interpretou varios clásicos de The Beatles xunto a Robert Schwartzman, Rufus Wainwright e Moby para *Come Together: A Night for John Lennon's Words and Music*.

Lennon actuando en 2007
En 2000 tivo unha aparición como convidado no álbum de Soulfly *Primitive* na canción *Son Song.*

En 2001, Lennon asinou con Capitol Records, pero non apareceu material en solitario até febreiro de 2006, cando *Dead Meat* foi lanzado como o primeiro sinxelo do seu álbum *Friendly Fire*. A principios de 2006 filtrouse en liña un tráiler promocional do DVD de *Friendly Fire.* O tráiler incluía escenas da versión cinematográfica do álbum, un DVD de música e vídeos integrados nunha película. Os vídeos eran probas de pantalla para Coin Locker Babies, outro proxecto no que Lennon estaba a traballar. *Friendly Fire* foi lanzado en outubro dese ano. O álbum está dedicado á memoria dun amigo íntimo que morrera. A noite da estrea, Lennon interpretou *Dead Meat* no *Late Show con David Letterman*. Ao ser cuestionado sobre a brecha de oito anos entre os álbums en solitario nas entrevistas, Lennon dixo que non se sentía como un artista en solitario durante eses anos e que quería experimentar a música de forma anónima sen que el a súa moza fosen o centro de atención.

Desde o lanzamento do álbum, Lennon realizou unha extensa xira por todo o mundo e mentres estaba en Francia, remesturou a súa canción *Parachute* en colaboración co artista francés -M-. O remix titúlase *L'éclipse* e apareceu como canción extra no lanzamento francés de *Friendly Fire*, mentres o sinxelo *Dead Meat* apareceu nun episodio do drama televisivo *True Blood*.

Nos anos seguintes, Lennon centrouse máis no seu papel de produtor.

Co lanzamento de novo material e as súas xiras posteriores, Lennon lanzou un sitio web con música, vídeos e un foro para os seus fans. Varios membros do foro crearon un álbum de portada titulado *Truth Mask Replica*.

Muhl e Lennon estrearon a banda "The Ghost of a Saber Tooth Tiger" (GOASTT) durante unha actuación en directo no Radio City Music Hall o San Valentín de 2008. Xunto coa súa noiva Kemp Muhl, iniciou un selo discográfico, Chimera Music, que asinou a varios dos seus colaboradores, incluíndo the Moonlandingz, Cibo Matto e Yoko Ono. GOASTT lanzou en Chimera o sinxelo *Jardin Du Luxembourg* o 6 de xullo de 2010, do álbum *Ghost of a Sabre Tooth Tiger (Acoustic Sessions)*. Interpretaron seis cancións durante unha entrevista en WNYC e catro cancións para un '*Tiny Desk Concert'* en NPR. Lennon tamén colaborou con Muhl cun grupo chamado "Kemp and Eden" que se estreou en The Living Room na primavera de 2012.

En abril de 2014, GOASTT lanzou o seu álbum máis exitoso até a data, *Midnight Sun,* seleccionado como un dos 50 mellores do ano por *Rolling Stone*. O lanzamento foi seguido de xiras con The Flaming Lips, Tame Impala, Beck, Florence and the Machine, Dinosaur Jr. e Primus.

A finais de 2018, Lennon colaborou con Miley Cyrus e Mark Ronson para unha versión da canción de Nadal dos seus pais *Happy Xmas (War is Over)*. O trío tamén interpretou a canción no *Saturday Night Live*.

En 2015, Lennon formou The Claypool Lennon Delirium co vocalista e baixista de Primus Les Claypool. Ao ano seguinte, o novo grupo lanzou o seu álbum debut, *Monolith of Phobos,* que alcanzou o Top 10 de tres listas de 'Billboard', seguido dun EP titulado *Lime and Limpid Green* en *2017*. O seu segundo álbum, *South of Reality*, foi lanzado o 22 de febreiro de 2019.

### Produción e outras achegas

Mentres se restablecía como artista en solitario, Lennon continuou o seu traballo como músico de sesión e produtor, prestando o seu talento a artistas como Dopo Yume, Albert Hammond, Jr. (de The Strokes) ou a cantante Irina Lăzăreanu. Lennon apareceu no álbum de Soulfly *Primitive*, do 2000; en outubro de 2007, uniuse a Mark Ronson nos BBC Electric Proms onde cantou *Sail on, Sailor* e *We Can Work It Out* xunto a Daniel Merriweather e Tawiah. O ano anterior, escribiu e dirixiu a súa primeira película, *Friendly Fire*, protagonizada por Carrie Fisher e Lindsay Lohan e outros. O seu segundo LP de estudo homónimo serviu tamén como banda sonora da película.

En 2009 Lennon produciu un segundo álbum para a Yoko Ono & Plastic Ono Band no seu selo discográfico Chimera Music, *Between My Head and the Sky*. Lennon traballou ademais coa súa nai como produtor do EP remix de 2016 de John Malkovich *Illuminated*. Nese ano coproduciu o álbum de 2016 de Fat White Family *Songs for Our Mothers,* gravado no seu estudo de gravación en Nova York. Lennon tamén produciu e compuxo para o álbum de Lana Del Rey' *Lust for Life*, onde apareceu no tema *Tomorrow Never Came*.

Lennon entrou no campo da banda sonora de películas en 2009 con *Rosencrantz and Guildenstern Are Undead*, dirixida polo seu amigo e compañeiro de escola Jordan Galland. En 2012 colaborou de novo con compoñendo a partiturado filme de 2012 *Alter Egos*, e apareceu como o personaxe "Electric Death". A banda sonora estreouse no sitio web de *Rolling Stone*. En 2014, Lennon contribuíu coa canción *Animals* para a banda sonora de *Zombeavers*, e ademais escribiu e gravou *Heart Grenade* para a banda sonora da serie de televisión xaponesa *Ghost in the Shell: Arise*. Lennon tamén creou a banda sonora para a película de comedia de terror de 2015 *Ava's Possessions*, un proxecto que tardou máis de dous anos en crear. O sinxelo principal da B.S.O. *Demon Daughter* estreouse xunto co lanzamento en DVD da película.

Activismo e crenzas
-------------------

De 1996 a 1999, Lennon actuou e participou na organización dos Concertos da Liberdade Tibetana con Adam Yauch dos Beastie Boys

O 19 de outubro de 2011, Josh Sigurdson preguntoulle por Twitter a Lennon cal era a súa opinión sobre as protestas de Occupy Wall Street. El respondeu: *"Vou alí esta fin de semana"*, como fixo. O 22 de outubro de 2011, Lennon apareceu en Wall Street con Rufus Wainwright e Josh Fox. Os tres tocaron música durante todo o día aos manifestantes e outros uníronse. Lennon non falou cos medios nin coa prensa sobre o evento. Sobre o *fracking* en 2014 dixo:

> Podemos concienciar a máis xente do dano que o *fracking* supón para o noso abastecemento de auga, o quecemento global e o clima. Cambiar. O metano é 100 veces máis poderoso como gas de efecto invernadoiro que o dióxido de carbono e a maioría da xente non se dá conta de como unha industria globalizada do fracking contribúe ao cambio climático.
> 
> 

Dous días despois, o 30 de agosto de 2012, Lennon presentou "Artists Against Fracking" unha campaña destinada a evitar a expansión do fracking nos Estados Unidos. Máis de 200 artistas asinaron a iniciativa, incluídos Mark Ruffalo e Anne Hathaway, así como os membros dos Beatles Paul McCartney e Ringo Starr.

Preguntado polo *Dallas Observer* pola súa visión da relixión e da espiritualidade, Lennon dixo:

> Non estou en contra da relixión, porque creo que serve para un propósito na nosa sociedade e pode ser útil para certos grupo de persoas. Pero, para min, a relixión é mitoloxía... Creo que todos temos un espírito, e creo que na vida e na conciencia humana hai moito máis do que a ciencia pode explicar. Pero prefiro buscar respostas na ciencia porque pode ser probada e con forza lóxica.
> 
> 

O 16 de outubro de 2013, Lennon, xunto con Spacehog e Liv Tyler, tocaron *Live on Earth* -unha actuación só en Internet- en beneficio da David Lynch Foundation, que financia a ensino da Meditación Transcendental. Sobre a súa propia práctica da Meditación Transcendental, en 2014, Lennon dixo: *"Para min, é como un encontro científico para calmar o meu cerebro e facer o meu lóbulo frontal máis activo. É un exercicio, de verdade. Axúdame a ter un 10 por cento máis de pensamento consciente."*

Lennon describiuse unha vez como un como un pacifista e "anarquista"; o 6 de febreiro de 2016, tuiteou: *"AnCap é o único resultado lóxico da non agresión [principio]. Son pacifista, polo tanto, anarquista".*

Discografía
-----------

### En solitario

* *Into the Sun* (1998)
* *Half Horse, Half Musician* (EP 1999)
* *Friendly Fire* (2006)

### Con Cibo Matto

* *Super Relax* (1997)
* *Stereo ★ Type A* (1999)

Charlotte Kemp Muhl (a súa moza), Irina Lăzăreanu, e Lennon en 2009
### Con the Ghost of a Saber Tooth Tiger

* *Acoustic Sessions* (2010)
* *La Carotte Bleue* (2011)
* *Midnight Sun* (2014)

### Con Yoko Ono/Plastic Ono Band

* *Rising* (1995)
* *Blueprint for a Sunrise* (2001)
* *Don't Stop Me! EP* (2009)
* *Between My Head and the Sky* (2009)
* *The Flaming Lips 2011 EP: The Flaming Lips con Yoko Ono/Plastic Ono Band* (2011)
* *Take Me to the Land of Hell* (2013)

### Con Mystical Weapons

* *Mystical Weapons* (2012)
* *Crotesque* (2013)

### Con the Claypool Lennon Delirium

* *Monolith of Phobos* (2016)
* *Lime and Limpid Green* (2017)
* *South of Reality* (2019)

Lennon en 2006
### En filmes

* *Smile for the Camera* (2005)
* *Friendly Fire* (2006)
* *The Stranger* (2008)
* *Rosencrantz and Guildenstern Are Undead* (2008)
* *Tea Fight* (2008)
* *Alter Egos* (2012)
* *Ava's Possessions* (2015)

### Produtor

* Soulfly – *Primitive* (2000)
* *Valentine Original Soundtrack* (2001)
* *Five Children and It Soundtrack* (2004)
* Esthero – *Wikked Lil' Grrrls* (2005)
* Irina Lăzăreanu – *Some Place Along the Way* (2007)
* Yoko Ono/Plastic Ono Band – *Between My Head and the Sky* (2009)
* The Ghost of a Saber Tooth Tiger - *Acoustic Sessions* (2010)
* The Ghost of a Saber Tooth Tiger - *Midnight Sun* (2010)
* The Ghost of a Saber Tooth Tiger - *La Carotte Bleue* (2011)
* Kemp & Eden – *Blackhole Lace* (2012)
* Plastic Ono Band - *Take Me to the Land of Hell* (2013)
* Fat White Family - *Songs for Our Mothers* (2016)
* Lana Del Rey – *Lust for Life* (2017)
* The Moonlandingz - *Interplanetary Class Classics* (2017)
* Black Lips - *Satan's Graffiti or God's Art?* (2017)
* Insecure Men - *Insecure Men* (2018)
* Temples - Paraphernalia (2020)

### Outras contribucións

* Marianne Faithfull's album *Easy Come, Easy Go* (2008) – *"Salvation"* (orixinal por Black Rebel Motorcycle Club)
* Salyu's compilation album *Merkmal* (2008) – "Shady"
* Lennon contribuíu con voz e guitarra en *Son Song*, con Soulfly no álbum *Primitive*.
* Álbum *Deltron 3030* (2000) do grupo homónimo en *Memory Loss.*
* Participa nos coros en *Sandpaperback* no álbum *Breathing Tornados* de Ben Lee en 1998
* Colaborou no *Great Jewish Music tributes to Marc Bolan, Burt Bacharach and Serge Gainsbourg* de John Zorn en 1997 e 1998.
* Sinxelo *'Sean Lennon Vs. Kool Keith - Rockets on the Battlefield single'* (1999, Grand Royal)
* Sean Lennon remisturou o sinxelo de Tom Ze "O Olho Do Lago" en 1999.
* Lennon fixo unha contribución na canción de seis horas de the Flaming Lips' *Found This Star on the Ground*, a six-hour song. Lennon leu os nomes dos doadores para a obra benéfica, aparecendo na gravación.
* Foi un artista destacado na canción *Before the Skies* do EP de Haale *Paratrooper*.
* Escribiu música en 2011 para o filme *A Monster in Paris*.
* Co-escribiu *Perfect Crime* con John Zorn (cantada por Mike Patton e Sofia Rei Koutsovitis) en 2014.
* Remisturou o sinxelo de the Moonlandingz de 2015 *Sweet Saturn Mine.*
* Versionou *Row Bulies Row* con Charlotte Kemp Muhl e Jack Shit para *Son of Rogues Gallery: Pirate Ballads, Sea Songs & Chanteys* (2013).
* Tocou *slide* en *Sinner's Prayer*, no álbum *Joanne* de Lady Gaga.
* Apareceu con The Sachal Ensemble no álbum *Song of Lahore* (Universal, 2016)
* Lennon remisturou o single *Cryolite* de John Malkovich (2016).
* Colaborou en *Tomorrow Never Came,* incluído no *Lust for Life* de Lana Del Rey (2017).
* Co-escribiu *Theme for Valhalla Dale* con The Moonlandingz (2017)
* Versionou *(Happy Xmas) War Is Over* con Miley Cyrus e Mark Ronson en 2018.
* Tocou *Mambo Sun* con Charlotte Kemp Muhl no *Angelheaded Hipster: The Songs of Marc Bolan & T. Rex* (2020)
* Tocou con Lily Allen no seu álbum *No Shame* (2018)
* Tocou *Come Together* con Aerosmith no Madison Square Garden (2012)

Filmografía
-----------

* *Moonwalker* (1988) – El mesmo
* *Imagine: John Lennon* (1988) – El mesmo
* *Buffy the Vampire Slayer* – Tª 2, Episodio 1 – *"When She Was Bad"* (1997) – músico, Cibo Matto
* *Melrose Place* – Tª 7, Episodio 8 – *"The World According to Matt"* (1998) – El mesmo
* *Smile for the Camera* (2005) – Escritor, partitura orixinal
* *Friendly Fire* (2006) – Actor, partitura orixinal, escritor
* *Coin Locker Babies* (2008 na produción) – Actor, escritor
* *Rosencrantz And Guildenstern Are Undead* (2010) - Partitura
* *A Monster in Paris* (2011, voz de Francœur)
* *Alter Egos* (2012) – Partitura orixinal, cameo
* *Ghost in the Shell: Arise*, Episodio 3 (2014) – Cantante, letra
* *Ava's Possessions* (2015) - Partitura orixinal

Notas
-----

1. ↑  Jeff Burlingame (15 de decembro 2017). *John Lennon: Fighting for World Peace*. Enslow Publishing, LLC. p. 93–. ISBN 978-0-7660-9315-7.
2. ↑  Alan Clayson (7 de marzo de 2012). *John Lennon*. Bobcat Books. p. 277–. ISBN 978-0-85712-805-8.
3. ↑  "Sean, os beneficios de ser fillo de John Lennon". *cronica.com.mx/* (en castelán). Arquivado dende o orixinal o 10 de outubro de 2017. Consultado o 08 de maio de 2022.
4. ↑  "At the core of the Apple dispute" (en inglés). 2006-05-08. Consultado o 2022-05-08.
5. ↑  "Infinite Escher. - Bing video". *www.bing.com*. Consultado o 2022-05-08.
6. ↑  "Sean Lennon & Matthieu Chédid - L' Eclipse (lyrics)". Consultado o 2022-05-08.
7. ↑  Rouner, Jef (5 de agosto de 2013). "True-Blood, when Sean Lennon is the best thing going on you're in problema". *Houstonpress.com/music*. Consultado o 14 de febreiro de 2019.
8. ↑  Ghost Of A Saber Tooth Tiger: Encanto estraño. NPR. Consultado o 3 de setembro de 2011.
9. ↑  131291469 / concerto de tigre-tigre-de-dente-de-sable-a-pantasma-dun-dente-de-sable A pantasma dun tigre de dentes de sable: concerto de Tiny Desk. NPR. Consultado o 3 de setembro de 2011.
10. ↑  "Miley Cyrus, Mark Ronson - Happy Xmas (War Is Over) (Live at SNL) ft. Sean Ono Lennon". Consultado o 2022-05-08.
11. ↑  Goldstein , Greg. "Lennon to Score Undead", ‘Hollywood Reporter’, 21 de febreiro de 2008.
12. ↑  Hyman, Dan (8 de xaneiro 2013). "Sean Lennon interpreta a banda sonora de 'Alter Egos'". *RollingStone.com*. Consultado o 14 de febreiro de 2019.
13. ↑  "Sean Lennon – "Demon Daughter" (Stereogum Premiere)". *Stereogum* (en inglés). 2016-03-01. Consultado o 2022-05-08.
14. ↑  O'Connor, Christopher. "tibetan-freedom-concert-lineup-to-be-revealed/". *mtv.com*. Consultado o 14 de maio de 2019.
15. ↑  "Sean Lennon, Rufus Wainwright Performs 'Material Girl' Protesters At Occupy Wall Street". *HuffPost* (en inglés). 2011-10-24. Consultado o 2022-05-08.
16. ↑  "Sean Lennon and Yoko Ono against Fracking, Live in The Greene Space". Consultado o 2022-05-08.
17. ↑  "Artists Against Fracking". *artistsagainstfracking.com*. Consultado o 2022-05-08.
18. ↑  Press, Europa (2013-04-15). "Artists Against Fracking, celebrities contra la fractura hidráulica". *www.europapress.es*. Consultado o 2022-05-08.
19. ↑  Dearmore, Kelly. "Ghost of a Saber Tooth Tiger's Sean Lennon: "Once You Frack, You Can't Go Back."". *Dallas Observer* (en inglés). Consultado o 2022-05-08.
20. ↑  Dearmore, Kelly. (8 de maio de 2014). "Sean Lennon de Ghost of a Saber Tooth Tiger: "Once you Frack, You Can't Go Back."". *Dallas Observer* (en inglés). Arquivado dende o orixinal o 15 de maio de 2014. Consultado o 5 de agosto de 2014.
21. ↑  "@seanonolennon/status". *Twitter*. Consultado o 2022-05-08.
22. ↑  Liang, Ursula (March 11, 2008). "Now Screening | Mariacarla Boscono in "The Stranger"". *The New York Times*. Consultado o May 23, 2010.
23. ↑  Petridis, Alexis (22 February 2018). "Insecure Men: Insecure Men review – slacker supergroup find redemption in pop". *The Guardian*. Consultado o 2018-03-27.
24. ↑  Monger, Timothy (February 2018). "Insecure Men". *AllMusic.com*. All Media Network. Consultado o 2017-12-08.
25. ↑  "Temples gallop in hot forward motion on new single 'Paraphernalia'". *Vanyaland* (en inglés). 2020-09-03. Consultado o 2020-10-06.
26. ↑  Steve Leggett. "Son of Rogues Gallery: Pirate Ballads, Sea Songs & Chanteys". *AllMusic*.
27. ↑  Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link; Print (2015-11-05). "Pakistan's Sachal Jazz Ensemble rises above the risks in 'Song of Lahore'". *Los Angeles Times* (en inglés). Consultado o 2022-05-08.
28. ↑  "The Moonlandingz – Interplanetary Class Classics (Vinyl, LP, Album) at Discogs". *discogs.com*. Zink Media, Inc. Consultado o 16 de setembro de 2017.
29. ↑  "Sean Lennon & Charlotte Kemp Muhl: Mambo Sun". *YouTube*. Arquivado dende o orixinal o 2020-09-10.
30. ↑  News. "Sean Lennon Joins Aerosmith at Madison Square Garden for Beatles Cover". *Fuse* (en inglés). Consultado o 2020-10-06.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sean Lennon Modificar a ligazón no Wikidata*** |

### Ligazóns externas

* Sitio web oficial

* Sean Lennon na IMDb *(en inglés)*.
* "Sean Lennon", *New York Magazine*, 18 de maio de 1998
* Interview on I Like Music, 2006
* Entrevista co director Michele Civetta sobre *Friendly Fire*
* *Infinite Escher*